kardosdrur/scandi-wiki huggingface dataset:
Futurama-afsnit

Tv-serien Futuramas historie har været ustabil, hvilket dens afsnitsliste dokumenterer.

Det første afsnit, »Space Pilot 3000«, blev sendt 28. marts 1999, og det sidste afsnit først serien blev annulleret i 2002, »The Devil's Hands Are Idle Playthings«, blev sendt 23. august 2003. I 2006 begyndte produktionen af fire dvdfilm. I juni 2009 blev yderlige 26 afsnit bestilt af Comedy Central og 20th Century Fox.

Fox sendte Futurama noget svingende. Seriens skiftende sendetid betød at de fire produktionssæsoner som serien oprindeligt blev produceret som blev til fem tvsæsoner. Eftersom dvderne af serien blev udgivet som produktionssæson, så anses produktionssæsonerne som den korrekte metode at inddele afsnitene. Man kan se af liste over afsnitene i tvordre på the Infosphere.



Serieoversigt

Afsnitene

Sæson 1: 1999

Kilder/henvisninger  

Futurama
Lister over afsnit af tv-serier
Afsnit af tv-serier
Witenwasserenstock

Witenwasserenstock er et 3.082 meter højt bjerg mellem de schweiziske kantoner Valais og Uri, beliggende i de Lepontinske Alper. Den ligger tæt på, hvor grænserne mødes mellem kantonerne Valais, Uri og Ticino og det tresidede vandskel mellem Rhinens, Pos og Rhônes afvandingsområder.

Witenwasserenstock ligger mellem Furka-, Nufenen- og Skt. Gotthard-passet. Nedbøren, som falder på Witenwasserenstocks nordside, løber via floderne Reuss og Rhinen mod Nordsøen, 670 km mod nord. Nedbøren, som falder på bjergets vestside, havner via Rhône i Middelhavet, 460 km. mod syd. Vandet på Witenwasserenstocks østside løber via Ticino, Lago Maggiore og Po til Adriaterhavet, 360 km mod øst.

Se også 
 Det europæiske vandskel

Eksterne henvisninger 
 Witenwasserenstock summitpost.org

Bjerge i Alperne
Bjerge i Schweiz
Urt (tidsskrift)

Urt er et dansk populærvidenskabeligt tidsskrift, som er blevet udgivet af Dansk Botanisk Forening siden 1976.

Urt behandler alle grene af botanikken, med artikler om eksempelvis miljøproblemer og økologi, beskrivelse af særlige naturområder, debat, nyfund af sjældne planter og status over udryddelsestruede arter.

Tidsskriftet udkommer fire gange om året.

Se også 
 Botanisk Tidsskrift

Urt
Urt
Sandormen

Sandormen er en vogn, trukket af en traktor, der transporterer folk, der ønsker at besøge Grenen i Skagen fra parkeringspladsen og ud til selve Grenen. 

Sandormen kører hver dag fra ca. kl. 10 og til der ikke er flere passagerer. 

Vognen kører ikke efter en fast køreplan, men der kører en vogn "hele tiden". 

Sæsonen varer fra en uge før påske og frem til en uge efter skolernes efterårsferie. Man kan herudover bestille ture udenfor sæsonen.

Historie 
Idéen til Sandormen opstod i slutningen af 1940'erne fordi der skulle hentes ral ved Grenen. 

Rallet skulle anvendes til byggeri efter krigen. 

I forbindelse med arbejdet med at hente dette ral var der adskillige besøgende, der bad om at komme med vognen ud til Grenen, og herved opstod tanken om en fast rutefart. 

I de første vogne var bænkene lånt fra missionshuset, senere kom der tag og rigtige vinduer i.

Eksterne henvisninger 

 Sandormens hjemmeside

Transport i Skagen
Seværdigheder i Danmark
Christen Amby

Christen Amby (født 7. marts 1945 i Nyborg) er en dansk rådgivende revisor med speciale i skat samt medlem af Skatterådet.

Amby er uddannet cand.polit. fra Københavns Universitet. Han var ligningschef i Statsskattedirektoratet/Told- og Skattestyrelsen i perioden 1985-1991 og har siden fungeret som rådgiver for det offentlige og for virksomheder indenfor komplekse skatteområder. Han er ekstern lektor ved Copenhagen Business School og Forvaltningshøjskolen. Han har udgivet bøger om dansk skattelovgivning og artikler om skatteret. Christen Amby modtog i 2004 prisen som Årets Skatterevisor.

Amby var først aktiv i Socialistisk Ungdoms Forum, der på daværende tidspunkt var ungdomsorganisation for Socialistisk Folkeparti. Da Socialistisk Ungdoms Forum brød med SF og og støttede dannelsen af Venstresocialisterne, skiftede Amby til VS, som han var folketingskandidat for. Han stiftede i 1968 Venskabsforeningen Danmark - Den Demokratiske Folkerepublik Korea, som han var formand for i en lang periode. I 1973 rejste han til Nordkorea med Gert Petersen og Svend Auken. Amby vendte senere tilbage til SF, som han har været folketingssuppleant for, men har siden 2001 ikke været aktiv i politik. 

I 2013 offentliggjorde dagbladet B.T. en række oplysninger fra PET, der hævdede, at Amby skulle have ført en række samtaler med en KGB-officer i København og i øvrigt havde ført et kartotek over 2.000 danske politifolk. Amby har afvist alle anklager om agentvirksomhed. 

Han er far til kunstrådgiver Peter Amby.

Noter

Eksterne henvisninger 
 Præsentation hos Skat.dk 
 Præsentation hos Info Revision
 Præsentation hos Christensen & Kjærulf 
 Præsentation , TimeTax
 Medlemsoversigt for Skatterådet 
 Den røde skattetrold, portrætartikel, Djøfbladet, 11. august 2009

Økonomer fra Danmark
Nordkorea
Politikere fra SF
Foreningsformænd fra Danmark
Tidligere folketingskandidater fra VS
Tidligere folketingskandidater fra SF
Skattefolk fra Danmark
Personer i Kraks Blå Bog
Hochfeiler

Hochfeiler (Italiensk: Gran Pilastro) er det højeste bjerg i Zillertal Alperne beliggende på grænsen mellem delstaten Tyrol i Østrig , og Sydtyrol i Italien.

Omgivelser 
Bjerget er omgivet af gletsjere. Mod nord og øst strækker sig Schleggiskees, der er den største gletsjer i området helt op mod toppen, i syd ligger Gliderferner og mod vest Weißkarferner. Nabobjerge er mod øst ad østryggen , Hohe Weißzint med en højde på 3.371 meter og i nordvest ligger det 3.463 meter høje Hochfernerspitze.
Nærliggende bebyggelser er den mod vest, ca.7 km i Luftlinie liggende Stein i Pfitscher Tal og mod sydvest i Ahrntal liggende 15 km væk turistbyen Luttach.

Referencer 
 Heinrich Klier, Walter Klier: Alpenvereinsführer Zillertaler Alpen, Rother Verlag München (1996), 
 Zeitschrift des Oesterreichischen Alpenvereins, Band II, Seite 127, Wien 1870/71
 Carl Diener in Eduard Richter (Redaktion): Die Erschließung der Ostalpen, III Band, Berlin 1894
 Raimund von Klebelsberg: Geologie von Tirol, Berlin, 1935
 Alpenvereinskarte 1:25.000, Blatt 35/1
 Tabacco-Verlag, Udine, carta topografica 1:25.000, Blatt 037, Hochfeiler-Pfunderer Berge

Eksterne henvisninger 

Bjerge i Alperne
Tyrol (region)
Kontor

Et kontor (latin: officium) er en lokalitet, for eksempel et lokale, som er beregnet til at ansat og frivilligt personale, inden for det offentlige, private og foreninger, kan udføre administrative opgaver.

Størrelsen af kontorer kan variere fra små hjemmekontorer til store kontorlandskaber. Et kontor indeholder typisk skriveborde, stole til personale og eventuelle gæster, telefoner, computere, telefax etc. Store virksomheder vil ofte være etableret i et kontordomicil med kontorlokaler på flere tusinde kvadratmeter, imens små virksomheder ofte vil leje et mindre kontor eller en kontorplads i et kontorhotel. Freelancere og iværksætteres kontorer er ofte hjemmekontorer eller i såkaldte kontorfællesskaber, hvor flere deler kontor sammen.

For at kunne drive et kontor, er det nødvendigt, at det, i de pågældende lokaler, er tilladt at drive erhverv. Alt efter branche og virksomhedernes størrelse, kan kontorer se vidt forskellige ud. Nogle kontorer indeholder mange private, små kontorlokaler, mens andre primært består af et stort, såkaldt storrumskontor uden vægge mellem de enkelte arbejdsstationer. Herudover kan selve kontorets design have meget forskellige stil- og farvemæssige udtryk.

I 1800-tallet stod de ansatte ofte ved kontorpulten og skrev med fjerpen. Fysisk er det fordelagtigt at veksle mellem stående og siddende stilling ved skrivepulten.

Benævnelser for "kontor" 
På engelsk kaldes kontor office, af latin officina (= værksted), oprindelig opificina, afledt af opifex (= håndværker). Ordet genkendes i dansk officin, som er den del af apoteket, hvor medicinen uddeles. 

På fransk bruges ordet bureau, som på tysk er blevet til Büro. Det er en afledning af bure, et gammelfransk ord for et groft uldstof, anvendt blandt andet til at trække datidens skriveborde med. Ordet "kontor" tager derimod udgangspunkt i latin - adjektivet putus (= ren, ublandet) og verbet putare (= beregne, ordne, rense). Deraf fik man verbet computare (= regne sammen), hvoraf ordet "computer", samt det franske substantiv comptoir (= disk, egentlig "stedet, hvor man betaler"), som på engelsk blev til counter.  På hollandsk blev comptoir til kontoor, og i den form kom ordet til de nordiske lande.

Henvisninger
Hjælmshoved

Hjælmshoved er en 0,2 km² stor ubeboet flad inddiget ø i det Sydfynske Øhav nordøst for Hjortø. 

På den sydlige del af Hjælmshoved, der er op til 2,2 meter høj ligger de to tidligere gårde som i nutiden benyttes til fritidshuse. 

Ved lavvande kan man gå tørskoet de få hundrede meter til Hjortø. Hjælmshoved har et rigt fugleliv og på den lave nordlige del med strandengene, blev der 1976 oprettet et fuglereservat med bl.a. ynglende edderfugl, grågås, knortegås, klyde og havterne. 

Der er adgangsforbud i reservatet fra 1.3. til 1.7.

På strandengene vokser mangeblomstret ranunkel og stivhåret ranunkel, tætblomstret hindebæger og engelskgræs samt mange andre strandengsplanter.

Midt på øen findes et vandhul som 1951 blev fredet for at bevare klokkefrøen. Den forsvandt, men er siden genudsat.

Ekstern henvisning og kilde 
 Hjelmshoved

Øer i Danmark
Lokaliteter i Svendborg Kommune
Øer i Sydfynske Øhav
Rasmus J. Holm

Rasmus Jensen Holm (født 23. november 1838 i Fjelsted ved Årup, død 10. september 1917 på Frederiksberg) var en dansk seminarieforstander. Ridder af Dannebrog 1894, Dannebrogsmand 1908. Pensioneret 1913.

Rasmus J. Holm var søn af husmand og snedker Niels Holm og Maren Tvede. Han tog lærereksamen fra Jelling Seminarium i 1858, samme år lærer i Strandby i Hårby Sogn ved Assens og året efter lærer i Styvel i Jelling Sogn. I 1865 blev han konstitueret som lærer ved Jelling Seminarium, og han opnåede fast ansættelse i 1867 og med undervisning i historie, dansk, pædagogik og praktisk undervisningsfærdighed. Han forlod stillingen for at tiltræde som forstander for Forskoleseminariet for Kvinder ved Vejle i 1892.

Rasmus J. Holm var medstifter af Dansk Skoleforening i 1887 og var dens formand gennem mange år. Han var medlem af den komité, der ledede Statens Haandgerningskursus fra 1905.

Han har udgivet lære- og læsebøger for folkeskolen samt skrifter og artikler om pædagogiske emner. Bl.a. »Danmarkshistorie til Brug i Børneskolen«.

Henvisninger 
 Michael Christensen: »Dimittender og lærere Jelling Statsseminarium 1841-1991«. 

Skolefolk fra Danmark
Riddere af Dannebrog
Personer i Kraks Blå Bog (afdøde)
Personer i Dansk Biografisk Leksikon
Danskere i 1800-tallet
Danskere i 1900-tallet
Fartorp

Fartorp, Farup, Fardrup (dansk) eller Fahrdorf (tysk) er en landsby og kommune beliggende midtvejs mellem Slesvig by og Egernførde (Egernfjord) ved Sliens sydlige bred i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Haddeby kommunefællesskab (Amt Haddeby). I kirkelig henseende ligger byen i Haddeby Sogn. Sognet lå i Arns Herred (Gottorp Amt, Sønderjylland), da området tilhørte Danmark.

Geografi 
Kommunen er beliggende ved Sliens Lille Bredning over for Slesvig by. Jordbunden er god og næringsrig. Der er enkelte skovpartier. Til kommunen hører også Lopsted (Loopstedt) med udflytterstedet Lund, beliggende ved Haddeby Nor (Hedeby Nor) samt enkelte bebyggelser som Farup Teglgård, Farupmark og Risbjerg (Reesenbarg).

Historie
Fartorp el. Farup blev nævnt første gang i 1575 som Vardorp. Forleddet Far- er afledt af glda. far (oldn. fǫr) som betegnelse for en oiverfartssted. På dansk findes også formerne Farup og Fardrup. Byen var dengang overfartssted til Slesvig. Ifølge sagnet skal den hellige Christoffer her have båret Jesus som lille barn over Slien. Endnu i 1864 nævnes en færgeforbindelse fra Fartorp/Farup over til Slesvigs fiskerkvarter Holmen. I dag kaldes byen også Slesvigs Blankenese på grund af de mange villaer, som findes i byen.

Lopsted er første gang nævnt 1580. Stednavnet er afledt af personnavnet Loppe eller henføres til et (vand)løb.

Nabokommuner er Borgvedel i øst og Selk i vest. Kommunen samarbejder med andre kommuner på administrativt plan i Haddeby kommunefælleskab (Amt Haddeby).

Litteratur 
 Arbeitsgemeinschaft Dorfgeschichte Fahrdorf e.V. (Udg.): Fahrdorf. Eine Gemeinde im Wandel der Zeit. Fartorp, 1994.

Eksterne henvisninger 
 Kommunens hjemmeside

Noter 

Byer i Kreis Slesvig-Flensborg
Byer i Slesvig-Holsten
Tilknytningskravet

Tilknytningskravet er et krav, som man ud over 24-års-reglen skal opfylde for at blive familiesammenført med en udlænding efter de danske nationale regler.

Tilknytningskravet er blandt de stærkt omdiskuterede elementer, der indgår i vurderingen, når der ansøges om familiesammenføring. De øvrige krav er 24-årsreglen, en 28-årsregel, boligkrav, forsørgelseskrav, krav om bankgaranti samt krav om, at den danske part ikke har modtaget sociale ydelser fra kommunen de seneste 3 år. Tilknytningskravet bortfalder, hvis 24-årsreglen og 28-årsreglen er opfyldt, eller hvis man har særbørn fra tidligere forhold, som man har samkvem med i normalt omfang.

28-års-reglen, der i 2011 blev ændret til 26 år, kommer med god grund bag på de fleste; den går ud på, at den danske part skal have været statsborger i Danmark i de sidste 28 år.    Denne regel er bortfaldet efter at Danmark tabte sagen Biao mod Danmark om familiesammenføring ved  Den Europæiske Menneskerettighedsdomstol i  juni 2016  

Tilknytningskravet er ikke gældende, når der søges familiesammenføring efter EU-retten.

Referencer 

Jura
Maj Lund Jepsen

Maj Lund Jepsen (født 20. marts 1986 i Skanderborg) er en dansk vandskiløber, der fik sit store internationale gennembrud i 2009, hvor hun vandt guld til EM på hjemmebane og bronze til VM, begge i hop-disciplinen. Det blev fulgt op i 2010, hvor hun blev den samlede World Cup-vinder.

Baggrund
Maj startede på vandski som 7-årig og har været på det danske landshold siden 2001. Hun er også storesøster til landsholdsløber i vandski Mads Lund Jepsen.

Karriere
Hun dyrker både slalom- og hopdisciplinen, hvoraf hun er stærkest i sidstnævnte.

Gennem årene har Maj vundet DM- og NM-titler i sin egen aldersklasse og senere i den åbne voksne konkurrence. 

Hun er indehaver af i alt fem danske rekorder i både hop, slalom og trick i aldersgrupperne U14, U18 og U21.

I 2009 blev hun nomineret til sportsprisen Årets fund, der er den ældste danske sportspris, hvor hun blev nummer seks.

Sideløbende har Maj Lund Jepsen uddannet sig til fysioterapeut.

Rekorder
Personbedste
Hop: 52,1 meter
Slalom: 1 bøje på 12 meter line

Internationale resultater
2011
 8. plads ved VM
2010
 Vinder af den samlede World Cup
 Bronze EM
 Verdensranglisten nr. 3
2009
 Guld EM
 Bronze VM
 Verdensranglisten nr 6

Referencer

Sportsfolk fra Danmark
Vandskiløbere
Personer fra Skanderborg
De Gyldne Løver (album fra 1976)

De Gyldne Løver er et album fra De Gyldne Løver. Det var produceret af Gustav Winckler og udgivet af Sonet i 1976. Line-up på denne plade var Carsten Holst, Jens Bjørn-Hansen, Jens Memphis Nielsen og Karl Albert Jørgensen. De Gyldne løver er også udkommet på kassettebånd, dog er sangen "Farvel til mine venner" ikke på kassettebåndsudgivelsen

Trackliste

Side 1

Side 2

Musikere 
 W. Lance
 Jens Memphis
 C. Bourke
 L. Kelley
 R. Drew
 J. Sheahan
 B. McKenna
 T. Olesen
 J. Bjørn
 Jens Bjerre

Album fra 1976
Album fra Danmark
Tredjelandsborger

Tredjelandsborger er et EU-retligt begreb, hvilket betyder en betegnelse for personer af anden nationalitet fra lande udenfor EU, eksklusivt borgere fra Norge, Island eller Schweiz.

Tredjelandsborgere er ansat af regeringen eller virksomheder, universiteter, forskningsinstitutter, IT-branchen etc., på specielle kontrakter og vilkår.

Formålet med ansættelse af tredjelandesborgere er at tiltrække højtkvalificeret arbejdskraft til Europa ved at skabe en EU-udgave af amerikanernes green card-ordning.

På grund af Danmarks EU-forbehold på retsområdet, kommer reglerne ikke til at gælde i Danmark, men et nyt koncernvisum og en udvidelse af den eksisterende danske jobkortordning skal gøre det nemmere for specialister og andre højtkvalificerede udlændinge at få arbejde i Danmark.
Retsvæsen
Connie Francis

Concetta Rosa Maria Franconero (født 12. december 1938), bedre kendt som Connie Francis, er en amerikansk popsanger.

Connie Francis havde en lang række internationale hits op gennem 1960'erne. Bedst huskes numre som "Who's Sorry Now?", "Lipstick on Your Collar", "Somewhere My Love" (Lara's Theme fra filmen Doktor Zhivago) og "Stupid Cupid." Hun toppede hitlisterne ved flere lejligheder, bedst kendt er nok "Everybody's Somebody's Fool", en komposition af Jack Keller (musik) og Howard Greenfield (tekst).

Links 
 Fanklubbens hjemmeside

Eksterne henvisninger 

Sangere fra USA
Torvehandel

Torvehandel finder i reglen kun sted i købstæderne og foregår her til forud berammet tid på dertil bestemte, almindeligt tilgængelige torve og pladser. Ved torvehandel kan indenlandske landvæsensprodukter (også fisk) og landboernes husflidsprodukter sælges af producenterne selv eller af personer, der har købt de pågældende produkter uden for købstæderne. Politimester og kommunalbestyrelse kan tillade personer, som i øvrigt har fornøden handelsberettigelse, at drive handel på torvet med andre genstande end de ovenfor nævnte, dog at salg af margarine på torvet ifølge lov nummer 95 af 1. april 1925 er forbudt. De nævnte myndigheder kan fastsætte torvedage, ligesom der gennem politivedtægten — eller på anden måde — kan gives nærmere forskrifter til betryggelse af god orden; ved disse ordensforskrifter må der ikke gøres indgreb i den ved næringslovgivningen hjemlede ret til torvehandel stadepenge og lignende afgifter antages sædvanlig kun at måtte opkræves, hvor hjemmel fra tidligere tid hertil foreligger. For Københavns vedkommende findes de nærmere bestemmelser om torvehandel i forskellige rådstueplakater om Kvægtorvet, Flæskehallen og Grønttorvet med videre. Tidligere fandtes bestemmelser angående forprang (forbud mod på vejen at opkøbe visse produkter, når disse fra landet førtes ind til købstaden) og torvetvang (påbud om, at landboerne skulde bringe deres produkter ind til købstæderne og her falholde dem på de offentlige torve), men disse forskrifter ophævedes ved næringsloven af 1857.

Ved en i efteråret 1926 afgivet kommissionsbetænkning om revision af næringslovgivningen foreslås enkelte, dog ikke stærkt indgribende ændringer i de fornævnte regler.

Se også 
 Gadehandel

Handel
Green Card (USA)

Green Card (United States Permanent Resident Card), er et ID-kort, som attesterer, at ihændehaveren, der ikke er amerikansk statsborger, har fået permanent ophold i USA.

Udstedelse af kortet bliver administreret af U.S. Citizenship and Immigration Services en afdeling af United States Department of Homeland Security.

Et Green Card kan erhverves ved ansøgning til lokale amerikanske ambassader eller ved lodtrækning.

Besiddelse af et Green Card betyder, at indehaveren bliver skattepligtig til USA, også selvom indehaveren opholder sig, eller arbejder, udenfor USA. Hvorvidt der skal betales skat beror dog på indholdet af en eventuel dobbeltbeskatningsoverenskomst mellem USA og det land, hvor Green Card indehaveren opholder sig eller arbejder, hvis ikke dette er i USA.

Referencer

Green Card
Arbejdsmarkedet
Primærrute 34

Primærrute 34 er hovedlandevejen mellem Skives vestlige udkant og fordelerringen lige nord for Herning i Midtjylland. 

Hovedvejen løber i et snoet leje mellem Herning og uden om Sunds, forbi Simmelkær, Feldborg og uden om Haderup. 

Nordvest for Haderup fortætter Rute 34 nordpå tæt forbi Hjerl Hede og landsbyen Mogenstrup til Skive.

Fremtid 

Vejdirektoratet har bygget en omfartsvej vest om Sunds og Haderup, som åbnede for trafik i 2012 og i 2020, vejene er en del af primærrute 34.
Desuden foretager Vejdirektoratet i 2010 og 2011 forundersøgelser om behov og mulighed for opgradering af primærrute 34.

Kilder

Eksterne henvisninger 
Sunds Omfartsvej  på Vejdirektoratets hjemmeside
Herning – Skive – Hanstholm (rute 34 og 26)  på Vejdirektoratets hjemmeside

34
DBU's Landspokalturnering for herrer 1997-98

Compaq Cup Cup 1997-98 var den 44. udgave af DBUs Landspokalturnering for herrer. Turneringen blev vundet af Brøndby IF, som dermed vandt pokalturneringen for tredje gang (de to første gange var i 1989 og 1994). I finalen vandt holdet fra Vestegnen 4-1 over de forsvarende pokalmestre fra FC København, som efter tidligere at have vundet to finaler dermed oplevede at tabe en pokalfinale for første gang. Finalen mellem de to lokalrivaler tiltrak 41.044 tilskuere og satte dermed rekord for en pokalfinale.

Brøndby IF havde fire dage tidligere inden pokalfinalen ligeledes sikret sig Danmarksmesterskabet i fodbold og vandt således The Double for første gang.

Kampe og resultater

1. runde 

Til 1. runde havde 64 hold kvalificeret sig. Holdene var fordelt på:
 48 hold fra Danmarksserien eller lavere niveauer, der havde kvalificeret sig gennem lokalunionernes kvalifikationsturneringer.
 8 hold fra 2. division Øst.
 8 hold fra 2. division Vest.

De 64 hold var inddelt i en øst- og en vestgruppe, og kampene blev afviklet i perioden 17. – 19. juni 1997.

2. runde 

Til 2. runde havde 40 hold kvalificeret sig. Holdene var fordelt på:
 32 vinderhold fra 1. runde.
 8 hold fra 1. division (nr. 9-16 i sæsonen 1996-97), som trådte ind i turneringen i denne runde.

De 40 hold var inddelt i en øst- og en vestgruppe, og kampene blev afviklet i perioden 26. – 28. juli 1997.

3. runde 

Til 3. runde havde 28 hold kvalificeret sig. Holdene var fordelt på:
 20 vinderhold fra 2. runde.
 8 hold fra 1. division (nr. 11-12 fra Superligaen 1996-97 og nr. 3-8 fra 1. division 1996-97), som trådte ind i turneringen i denne runde.

De 28 hold var inddelt i en øst- og en vestgruppe, og kampene blev afviklet i den 3. september 1997.

4. runde 

Til 4. runde havde 20 hold kvalificeret sig. Holdene var fordelt på:
 14 vinderhold fra 3. runde.
 6 hold fra Superligaen (nr. 7-10 fra Superligaen 1996-97 og nr. 1-2 fra 1. division 1996-97), som trådte ind i turneringen i denne runde.

Kampene blev afviklet i perioden 24. september – 1. oktober 1997.

5. runde 

Til 5. runde havde 16 hold kvalificeret sig. Holdene var fordelt på:
 10 vinderhold fra 4. runde.
 6 hold fra Superligaen (nr. 1-6 fra Superligaen 1996-97), som trådte ind i turneringen i denne runde.

Kampene blev afviklet i perioden 29. oktober – 12. november 1997.

Kvartfinaler 

De otte deltagende hold var de otte vindere fra 5. runde. Kampene blev afviklet i perioden 12. – 26. november 1997.

Semifinaler 

Semifinalerne blev spillet over to kampe (ude og hjemme), og de to samlede vindere gik videre til finalen. Kampene blev afviklet i perioden 29. april – 7. maj 1998.

Finalen

Holdopstillinger

Kilder / eksterne henvisninger 
 RSSSF – Denmark – Domestic Cup (Compaq Cup) 1997-1998

Noter 

1997-98
Fodbold i 1997
Fodbold i 1998
Odden (Sydfynske Øhav)

Odden (udtales Otten) er en 6,7 ha. stor, 600 m. lang og 2 meter høj ubeboet holm 2 km øst for Hjortø i det Sydfynske Øhav. De centrale og højeste dele er morænedannet. Ellers er øen marint dannet på den sydlige del. Øen afgræsses af maksimalt 25 får. Der er midt på øen et vandingshul og før i tiden havde Odden maksimalt græs til 16 køer. 

Der er kolonier med havterne, sølvmåge og svartbag (ca. 15 par) og der yngler en del svømmeænder og op til 3 par spidsænder.

Af planter er der bl.a. blågrøn gåsefod, fliget vejbred, harril, kveller, sandkryb, smalbladet kællingetand, soløjealant, stilket kilebæger, strandgåsefod, strandkarse, strandkogleaks, loppeurt, strandmalurt, strandskræppe og tangurt.  

Odden ejes af landmændene fra Hjortø. Af hensyn til ynglefuglene er der ikke adgang 1.3. til 15.7. og fra september bør man undlade at genere eventuelle jægere.

Ekstern henvisning 
www.sydforfyn.dk, arkiveret kilde

Lokaliteter i Svendborg Kommune
Øer i Sydfynske Øhav